Komeleya Cigêrayîşî yê Ziwan û Kulturanê Mezopotamya (MED-DER) seba ke bale bianca girîngîya kurdkî û asîmîlasyonî ser dewan de şayîyan kena.
MED-DERî dewanê Çinar û Farqînî ra dima dewa Basrafî ya qezaya Gêlî ya Amedî de seba domanan şayîyêke kerde.
Şayîye de bi kirdkî (zazakî) perwerde dîya domanan û herfî ameyî musnayene. Dima domanan resim kerd û deyîrî vatî. Domanan pîya deyîra 'ziwanê kurdkî' vate û govende girewte.
Çalakîye ra dima setê perwerdeyî domanan rê ame vilakerdene. Çalakîye pê sloganê 'Biciwîyo ziwanê kurdkî' û govendan qedîyaye.
